Pohjoismaisten hiihtolajien Suomen olympiakarsinnat 1956

**Pohjoismaisten lajien Suomen olympiakarsinnat** käytiin vuonna **1956** tammikuun alussa 1956 hiihtolajien osalta 4.–8. tammikuuta 1956 Kuopiossa Puijon alueella ja mäenlaskun & yhdistetyn osalta 6.–7. tammikuuta 1956. Mäkimiehet siirtyvät Lahden jälkeen vielä Kuopioon 8. tammikuuta pidettäviin toisiin katsastuksiin.

## Kuopion hiihdon katsastuskilpailut 4.–8.1.1956
### Miehet 15 km:n katsastuskisa



Miesten 15&nbsp;km:n katsastukset olivat kohteena 4. tammikuuta 1956. Sää oli muutaman asteen pakkasella. Paikalla oli noin 1&nbsp;500 katsojaa. Hiihtolatu kävi 12&nbsp;km:n jälkeen hiihtostadionilla. Ilmoitautuneita oli 85 miestä, joista matkaan lähti 65 ja loppuun hiihti 56. Kärkeä piti tällöin Kuopion Arto Tiainen ennen Tampereen Antti Sivosta. Sivosen jäljessä noin 15 sekuntia olivat Jämsänkosken Hakulinen, Sulkavan Kalevi Hämäläinen ja Puijon Räsänen. Maaliin tultaessa Tiainen ja Sivonen pitivät sijoituksensa. Hämäläinen ohitti niukasti Hakulisen, joka jäi näin neljänneksi. Joensuun Kortelainen tavoitti lopussa Kuopion Räsäsen, mutta eroa jäi vielä viisi sekuntia. Yllättäjinä 10 parhaan joukossa voitiin pitää seitsemänneksi sijoittunutta Ristijärven Nestori Tolosta ja yhdeksänneksi sijoitunutta Joensuun Pertti Korhosta. Edellisen vuoden Salpausselän pikamatkan voittaja Kuopion Poliisi-Urheilijoiden Pentti Myyrä, kisan suosikkeja, joutui keskeytämään kuumesairauden vuoksi. Muita kokeneita heikommin menestyneitä nimimiehiä olivat Kiuruveden Jänteen Paavo Lonkila (11.), Savonlinnan Hiihtoseuran Viljo Vellonen (15.), Jämsänkosken Ilveksen Tapio Mäkelä (17.), Pylkönmäen Yrittävän Tauno Sipilä (29.). 



### Naiset 5 km katsastuskisa



Naisten 10&nbsp;km:llä käytiin 4. tammikuuta 1956. Kisaan osallistui kaikkiaan 17 naista. Kisaa pidettiin valintakisana olympialaisten viestijoukkueeseen. Kärjen muodosti odotettu kolmikko Siiri Rantanen, Sirkka Polkunen ja Mirja Hietamies. Heti alusta erottui kolme nimeä, Siiri Rantanen, Maire Hahl ja Sirkka Polkunen. Uutena nimenä neljänneksi nousi Sanna Kiero. 



### Miehet 30 km:n katsastuskisa



Miesten 30&nbsp;km:n katsastuskisa käytiin 6. tammikuuta 1956. Kisaan oli ilmoittautunut 62, joista matkaan lähti 40 ja maaliin tuli 19. Alussa kärkeä piti Kiuruveden Lonkila ennen Riihimäen Latsaa, Joutsenon Kiurua ja Puijon Räsästä. Puolimatkassa Lonkila johti edelleen kisaa Kiurua, Räsätä ja Latsaa. Kaikki neljä olivat vain 11 sekunnin sisällä. Matkaan lähteneet kuumesairaana olleet Myllykosken Kilpa-Veikkojen Arvo Viitanen ja Warkauden Urheilijoiden Veikko Salo joutuivat keskeyttämään kisan. Matkan toisella puoliskolla Latsa nousi kärkeen ja piti johdon maaliin asti. Kiuru nousi viimeisellä 5&nbsp;km:llä ohi Räsäsen. Kolehmainen tuttuun tyylin nosti sijoitustaan matkan kestäessä nousten neljänneksi. Lonkila putosi lopussa seitsemänneksi. 



### Naisten 10 kilometriä




Naisten 10&nbsp;km:n karsinnat suoritettiin 6. tammikuuta 1956. Kisaan osallistui 17 naista. Puolimatkassa kärkeä piti Ylämaan Sanna Kiero, josta Pedersören Eva Hög oli jäljessä seitsemän sekuntia. Seuraavina Haminan Salonen, Vihtavuoren Polkunen ja Lemin Hietamies. Maaliin tullessa Kiero oli pitänyt johtonsa voittaen reilusti 47 sekunnilla Polkusen, josta Hög jäi seitsemän sekuntia. Lahden Siri Rantanen paransi asemiaan matkan jälkipuoliskolla nousten neljänneksi. Salosen vauhti tippui hyvästä alusta niin, että lopputuloksissa hän oli kuudes. 



### Miehet 50 km:n katsastuskisa



Miesten 50&nbsp;km:n katsastuskisa käytiin 8. tammikuuta 1956. Kisaan lähti vain 19 miestä ja maaliin tuli 14. Lämpötila kisapaikalla oli pari pakkasastetta. Kisasta muodostui Jämsänkosken Veikko Hakulisen näytös, sillä hän hallitsi kisaa alusta asti tuleen maaliin yli neljä minuuttia ennen Kuopion Veini Kontista, joka oli koko matkan väliajoissa toisena. Kolmantena maalin tullut yllätysmies Jämsänkosken Heikki Lehtonen oli alkumatkasta kuudentena, mutta nousi matkan jälkimmäisellä puoliskolla häviten Kontiselle lopputuloksissa reilun minuutin. Muita 10. sijan heikommalle puolelle tulleita tunnettuja nimiä olivat Fiskars IF:n Osmo Hillebrandt (11.) ja Valkeakosken Hakan paremmin soutajana tunnettu Toimi Pitkänen (13.). 


## Lahden mäen ja yhdistetyn katsastuskilpailut 6.–7.1.1956
### Lahden katsastuskisa - Mäkihyppy 7.1.1956




Mäkimiesten ensimmäinen katsastus/karsintakisa käytiin Lahdessa 7. tammikuta 1956. Oikutteleva tuuli vaikeutti mäkikisaa, mutta kärkikaksikko Lahden Kirjonen ja Ounasvaaran Hyvärinen olivat selvsästi parhaita. Lahden kalevi Kärkisen kolmatta sijaa pidettiin yllätyksenä. Neljänneksi nousi Lahden Tauno Laitinen erinomaisella päivän pisimmällä 78 metrisellä hypyllään. Suosikeista Puijon Silvennoinen, Kusankosken Kallakorpi sekä Lahden Salmenranta ja Heinonen menettivät mahdolisuutensa kaatumiseen.



### Yhdistetty 6.–7.1.1956




Yhdistetyn karsintakisa olympialaisiin käytiin Lahdessa 6.–7. tammikuuta 1956. Mäkiosuuden jälkeen johdon otti Lahden Aimo Kataja ennen Nokian Niemistä ja Lahden Keijo Vertoa. Hiihto-osuus suoritettiin vesikelin vallitessa. Hiihto-osuuden ykkönen oli Joutsenon Paavo Korhonen, joka näin nousi lopputuloksissa 6. sijalta toiseksi. Kisan voittaja oli kohtuullisen hiihto-osuuden jälkeen Eeti Nieminen. Hyvällä hiihdollaan Lahden Esko Jussila nosti sijoituksensa kolmanneksi. Mäkiosuuden jälkeen kärkipaikoilla olleet lahtelaiset Kataja ja Verto putosivat lopputuloksissa hiihdon jälkeen neljänneksi ja kuudenneksi.



## Kuopion katsastuskisa – Mäkihyppy 8.1.1956




Mäkimiesten toinen katsastus/karsintakisa käytiin Kuopiossa Puijon mäessä 8. tammikuta 1956. Katsojia oli paikalla seuraamassa 6&nbsp;000 henkeä. Ensimmäisen kierroksen jälkeen kärjessä oli Ounasvaaran Hyvärinen kierroksen pisimmällä, 88 metrin hypyllä. Seuraavina olivat Lahden Kirjonen, Puijon Uotinen ja Silvennoinen ennen Ounasvaaran Aaro Pokkaa. Toisella kierroksella Hyvärinen otti selvä voiton yli 90 metrin hypyllään. Seuraaviksi sijoittuivat Silvennoinen ja Kirjonen. Pokka kaatui toisen hyppynsä ja menetti näin pelin.



## Valinnoista

Suomen Hiihtoliitto valitsi olympiajoukkueeseen:
* **15 km**: Veikko Hakulinen, Kalevi Hämäläinen, August Kiuru, Jorma Kortelainen, Veikko Räsänen, Antti Sivonen, Arto Tiainen ja Arvo Viitanen 

* **30 km**: Veikko Hakulinen, Kalevi Hämäläinen, August Kiuru, Heikki Lehtonen, Olavi Latsa, Veikko Räsänen, Antti Sivonen, Arto Tiainen ja Arvo Viitanen

* **50 km**: Veikko Hakulinen, August Kiuru, Eero Kolehmainen, Veini Kontinen, Olavi Latsa, Heikki Lehtonen, Antti Sivonen ja Arvo Viitanen

* **Mäenlasku**: Antti Hyvärinen, Aulis Kallakorpi, Eino Kirjonen, Kalevi Kärkinen ja Hemmo Silvennoinen

* **Yhdistetty**: Eeti Nieminen, Paavo Korhonen ja Esko Jussila.

* **Naisten hiihto**: Mirja Hietamies, Eva Hög, Sanna Kiero, Sirkka Polkunen ja Siiri Rantanen.

## Lähteet